**LAZDIJŲ R. ŠVENTEŽERIO MOKYKLOS**

**2019 METŲ VEIKLOS ATASKAITA**

1. **BENDROJI INFORMACIJA**

Lazdijų r. Šventežerio mokykla, Dusios g. 1, Šventežerio mstl., Lazdijų r. sav., tel. (8 318) 44 745, el. p. sventezerio.mokykla@lazdijai.lt.

2019 m. rugsėjo 1 d. mokykloje buvo 11 klasių komplektų, mokėsi 106 mokiniai, o 2018 m. gruodžio 31 d. – 11 komplektų ir mokėsi 102 mokiniai. 2018–2019 m. m. priešmokyklinio ugdymo grupę lankė 13, 2017–2018 m. m. – 8 vaikai. 2019–2020 m. m. buvo suformuota viena jungtinė ikimokyklinio ir priešmokyklinio ugdymo grupė, kurią lankė 14 vaikų. Mokykloje veikia Lazdijų Motiejaus Gustaičio gimnazijos vidurinio ugdymo Šventežerio skyrius. Mokykloje ugdoma 11 specialiųjų ugdymosi poreikių mokinių. Tai sudaro 10,7 % visų mokinių. Šiems mokiniams teikiama socialinio pedagogo, psichologo-asistento, specialiojo pedagogo, logopedo ir mokytojo padėjėjo pagalba.

2019–2020 m. m. mokykloje neformaliam ugdymui buvo skirta 16 valandų. 2017–2018 m. m. – 16 valandų, o taip pat ir 2016–2017 m. m. – 16 valandų. Mokykloje veikia penkiolika neformalaus ugdymo burelių. Neformaliojo ugdymo veiklų lankymas: 2019–2020 m. m. - 87 %, 2018–2019 m. m. – 85 %, 2017–2018 m. m. – 83,3 %, 2016–2017 m. m. – 81,46 %, 2015–2016 m. m. – 60 %.

Mokykla turi du mokyklinius autobusus. 2019–2020 m. m. nemokamai į mokyklą pavežami 73 arba 73 % visų mokinių. 2016–2017 m. m. nemokamai į mokyklą mokykliniais autobusais buvo vežami 73, 2017–2018 m. m. – 71 mokinys ir 2018–2019 m. m. – 69 mokiniai arba 68 % visų mokinių. Nemokamai 2019–2020 buvo matinami 44 arba 45 % visų mokinių. 2017–2018 m. m. mokslo metų pradžioje – 46 mokiniai, o 2018–2019 m. m. pradžioje – 39 mokiniai arba 38 % visų mokinių. Padidėjimas 7 %.

Lazdijų r. Šventežerio mokyklai 2019 m. buvo skirta 173 420 Eur Lazdijų rajono savivaldybės biudžeto lėšų (2018 m. buvo skirta 167 300 Eur, 2017 m. buvo skirta 156 520 Eur, 2016 m. – 163 900 Eur). Mokinio krepšelio lėšos sudarė 304 719 Eur ( 2018 m. 219 260 Eur, 2017 m. - 215 000 Eur, 2016 m. – 221 600 Eur). Šių lėšų pakako. Mokykla finansinių įsiklolinimų neturi. Biudžeto, mokinio krepšelio bei rėmėjų lėšų panaudojimas aptariamas su Mokytojų bei Mokyklos tarybomis. Paramos ir labdaros sąskaitoje esantys pinigai naudojami atsižvelgiant į mokyklos bendruomenės poreikius ir tik su Labdaros ir paramos komisijos leidimu.

Mokyklos lankomumas – 2018–2019 m.m. mokyklos mokiniai viso praleido 5270 pamokų , tame tarpe 75 pamokos be pateisinamos priežasties. Vienam mokiniui teko 56,07 praleistos pamokos. (2017–2018 m. m. mokiniai viso praleido 5245 pamokos, tame tarpe 80 pamokų be pateisinamos priežasties. Vienam mokiniui teko po 54,6 praleistos pamokos. Tuo tarpu 2016–2017 m. m. mokyklos mokiniai viso praleido 4821 pamoką, tame tarpe 298 pamokas be pateisinamos priežasties. Vienam mokiniui teko 58,3 praleistos pamokos). Mokinių lankomumas pagerėjo, sumažėjo praleistų be pateisinamos priežasties pamokų skaičius.

Bendras 5–10 klasių mokinių pažangumas buvo 99 proc. Klasių pažangumo vidurkis 7,94. 2019 metais, lyginant su 2018 metais, lankomumas nepasikeitė. Iš viso 2019 m. nė vienos pamokos nepraleidusių mokinių buvo 5 mokiniai. 2019 metais, lyginant su 2018 metais pažangumo vidurkis sumažėjo 1,0 proc. Praleistų pamokų skaičius nepasikeitė. (Iš viso 2018 m. nė vienos pamokos nepraleidusių mokinių buvo 4 mokiniai, tuo tarpu 2017 metais 12 mokinių). Šie mokiniai pagerbiami mokykloje per Vasario 16 osios dienos minėjimą mokykloje padėkos raštais ir atminimo dovanėlėmis. Mokinių pamokų nelankymo ar kitos problemos aptariamos mokyklos Vaiko gerovės komisijoje (toliau – VGK). VGK numatomos priemonės mokinio pamokų lankomumui užtikrinti ir kitoms nepageidaujamoms vaiko elgesio problemoms šalinti. 2019 m. labai gerai besimokančių buvo 2 proc., 2018 metais labai gerai besimokančių mokinių buvo 3,57 proc., gerai 32,14 proc. ir patenkinamai 64,28 proc.

Mokiniai per metus dalyvavo 38 rajoninėse olimpiadose, konkursuose, varžybose ar išvykose. Mokinių ir mokytojų pasiekimai viešinami mokyklos internetinėje svetainėje ir socialiniame „Facebook“ tinkle.

2019 metais Lazdijų r. Šventežerio mokykloje buvo 35 pareigybės, tame tarpe 14 mokytojo pareigybės etatų. Šiose pareigybėse dirbo 32 darbuotojai. Mokykloje dirba 13 mokytojų, 15 vyresniųjų mokytojų ir 4 mokytojai metodininkai. Dirbančių mokytojų amžiaus vidurkis 47 metai.

2019 metų mokyklos veiklos plano tikslai ir uždaviniai:

1. Tikslas – mokinių asmeninės pažangos, lyderystės ir tautinio bei pilietinio ugdymo stiprinimas, siekiant mokytojų, mokinių ir tėvų bendradarbiavimo ir bendravimo formų įvairovės:
	1. gerinti ugdymo kokybę ir įgyvendinti bendrąsias programas;
	2. skatinti kiekvieno mokinio asmeninę pažangą ir motyvaciją;
	3. skatinti integruotų pamokų vedimą ir projektinės veiklos tobulinimą, kaip prielaidą mokinio mokymosi motyvacijai didinti;
	4. užtikrinti mokinių, tėvų ir mokytojų atsakomybę sprendžiant lankomumo, užimtumo ir patyčių problemas mokykloje;
	5. stiprinti mokinių ir darbuotojų tautines, patriotines ir pilietines nuostatas.

Įgyvendinant Lazdijų r. Šventežerio mokyklos strateginio plano ir 2019 metų veiklos plano įgyvendinimo kryptis, pavyko pasiekti šiuos rezultatus:

Gerinant ugdymo kokybę ir įgyvendinant bendrąsias ugdymo programas pasiekta, kad 100 proc. 4 kl. ir 10 kl. mokinių baigė pradinio ir pagrindinio ugdymo programas. 11 mokinių buvo teikiama savalaikė ir veiksminga psichologinė ir specialioji pedagoginė pagalba. 25 mokiniams teikiama logopedinė pagalba. 100 proc. mokytojų bent vieną kartą per metus tobulino kvalifikaciją kursuose ir seminaruose. Mokiniai 100 proc. aprūpinti bendrojo ugdymo vadovėliais ir ugdymo procesui reikalinga literatūra. 100 proc. vaikų, gyvenančių toliau nei 3 km., pavežami į mokyklą ir atgal į namus. 100 proc. mokinių, turinčių teisę į nemokamą maitinimą, maitinami nemokamai. Buvo suorganizuotas vienas mokyklos mokytojų ir mokinių komandos susitikimas dėl gerosios darbo praktikos sklaidos su Lazdijų r. Šeštokų ir Lazdijų r. Aštriosios Kirsnos mokyklų komandomis.

Mokinių pasiekimų partikrinimų rezultatų informacija panaudota mokinių tolesniam dalykinių kompetencijų ugdymui ir mokymosi motyvacijai didinti. Mokytojų metodinėje taryboje organizuoti trys posėdžiai dėl mokinių mokymosi pasiekimų gerinimo. Taip pat išanalizuoti NMPP rezultatai ir išskirtos tobulintinos sritys šiems rezultatams gerinti. Nutarta vienu iš mokyklos ugdymo pasiekimų prioriteto gerinimui taikyti tokias priemones, kaip teksto suvokimo ir atidaus skaitymo lavinimas per visas pamokas, loginio mąstymo užduočių ir matavimo vienetų sąryšių suvokimo stiprinimas. O taip pat daugiau dėmesio skirti matematinio mąstymo gebėjimams ugdyti, pratinti argumentuoti uždavinių sprendimus ir atsakymus, daugiau dėmesio skirti stebėjimams, tyrinėjimams, eksperimentavimui klasėje ir gamtoje.

Nacionalinis egzaminų centras 2 klasės mokinius suskirstė į grupes, remiantis 2019 metų NMPP testų rezultatų deciliais. Deciliai yra gaunami į dešimt lygių dalių padalinus eilę, kurią sudaro mokiniai, išdėstyti jų surinktų taškų sumos didėjimo tvarka. Pirmajam deciliui priskiriamas dešimtadalis mokinių, surinkusių mažiausiai taškų, dešimtajam – dešimtadalis, surinkusių daugiausia taškų. (1 grupė – 1 decilis, 2 grupė – 2-4 deciliai ir 3 grupė 5-10 deciliai). Lazdijų r. Šventežerio mokyklos 2 klasės mokinių NEC paskirstymas pagal grupes buvo:

Matematikos pirmai grupei priskiriamų mokinių nebuvo (NMPP 2019 m. dalyvavusių mokyklų – 9,8). Matematikos antrai grupei priskiriamų mokinių buvo 28,6 proc. (NMPP 2019 m. dalyvavusių mokyklų – 28,8). Matematikos trečiajai grupei priskiriamų mokinių buvo 71,4 proc. (NMPP 2019 m. dalyvavusių mokyklų – 61,5). Skaitymo pirmai grupei priskiriamų mokinių nebuvo (NMPP 2019 m. dalyvavusių mokyklų – 9,4). Antrai grupei priskiriamų mokinių buvo 28,6proc. (NMPP 2019 m. dalyvavusių mokyklų – 33,0). Trečiajai grupei priskiriamų mokinių buvo 71,4 proc. (NMPP 2019 m. dalyvavusių mokyklų – 57,6). Rašymo (teksto kūrimas) pirmai grupei priskiriamų mokinių nebuvo (NMPP 2019 m. dalyvavusių mokyklų – 9,2). Rašymo antrai grupei priskiriamų mokinių buvo 42,9 proc. (NMPP 2019 m. dalyvavusių mokyklų – 34,0). Trečiajai grupei priskiriamų mokinių buvo 57,1proc. (NMPP 2019 m. dalyvavusių mokyklų – 56,7). Rašymo (kalbos sandaros pažinimas) pirmai grupei priskiriamų mokinių nebuvo (NMPP 2019 m. dalyvavusių mokyklų – 9,3). Rašymo antrai grupei priskiriamų mokinių buvo 14,3 proc. (NMPP 2019 m. dalyvavusių mokyklų – 32,6). Trečiajai grupei priskiriamų mokinių buvo 85,7proc. (NMPP 2019 m. dalyvavusių mokyklų – 58,1). Darytina išvada, kad 2 klasės mokinių matematikos, skaitymo ir rašymo (kalbos sandaros pažinimas) pasiekimai yra aukštesni nei visų respublikos mokinių, dalyvavusių NMPP. Tuo tarpu rašymo (teksto kūrimas) pasiekimai lygūs respublikos vidurkiui.

4 kl. nacionalinių mokinių pasiekimų patikrinimo rezultatai, palyginus su šalies pasiekimais pagal aukštesnįjį pasiekimų lygį, yra aukštesni: matematikos – 66,7 proc., skaitymo 88,0 proc. ir gamtos pažinimo – 85,8 proc. Rašymo pagal aukštesnįjį pasiekimų lygį rezultatas yra 1,4 proc., žemesnis nei respublikos vidurkis. Nė vienas mokinys nebuvo nepatenkinamo lygio.

6 kl. nacionalinių mokinių pasiekimų patikrinimo rezultatai, palyginus su šalies pasiekimais pagal aukštesnįjį pasiekimų lygį, buvo aukštesni: rašymo (testų kūrimo) – 24,9 proc. ir skaitymo – 10,04 proc. Matematikos pagal aukštesnįjį lygį 1,08 proc. žemesni ir pagal pagrindinį lygį aukštesni 1,3 proc., palyginus su šalies mokyklų vidurkiu. Tačiau net 10,9 proc. daugiau mokinių nepasiekė patenkinamo skaitymo lygio – beveik visi vaikinai.

2019 m. 8 klasėje buvo atliekamas bandomasis elektroninis nacionalinis mokinių pasiekimų patikrinimas (el. NMPP2019). Mokinių pasiekimų įvertinimai apskaičiuojami naudojantis moderniosios testų teorijos ( MTT) formulėmis. MTT leidžia tiksliau nei klasikinė testų teorija įvertini mokinio pasiekimus. Be to, ji leidžia gana tiksliai palyginti mokinių, kurie atliko skirtingus testus, pasiekimus. Mokiniai į 4 grupes suskirstyti pagal bandomojo el. NMPP testų rezultatus. (1 grupė – žemesni pasiekimai, 2 grupė – žemesni vidutiniai pasiekimai, 3 grupė – aukštesni vidutiniai pasiekimai ir 4 grupė – aukštesnieji pasiekimai). Lazdijų r. Šventežerio mokyklos mokinių 2019 metų el. NMPP rezultatai buvo tokie:

Matematikos pirmai grupei priskiriamų mokinių nebuvo (el. NMPP 2019 m. dalyvavusių mokyklų – 15,3 proc.). Matematikos antrai grupei priskiriamų mokinių buvo 25,0 proc. (el. NMPP 2019 m. dalyvavusių mokyklų – 34,1). Matematikos trečiajai grupei priskiriamų mokinių buvo 33,3 proc. (el. NMPP 2019 m. dalyvavusių mokyklų – 35,9 proc.). Matematikos ketvirtai grupei priskiriamų mokinių buvo 41,7 proc. (el. NMPP 2019 m. dalyvavusių mokyklų – 14,8 proc.). Tuo tarpu gamtos mokslų (biologija, chemija ir fizika) pirmai grupei priskiriamų mokinių buvo 8,3 proc., (el. NMPP 2019 m. dalyvavusių mokyklų – 14,4 proc.). Antrai grupei priskiriamų mokinių buvo 75,0 proc. (el. NMPP 2019 m. dalyvavusių mokyklų – 36,2 proc.). Trečiajai grupei priskiriamų mokinių buvo 16,7 proc. (el. NMPP 2019 m. dalyvavusių mokyklų – 35,4 proc. ). Ketvirtai grupei priskiriamų mokinių nebuvo (el. NMPP 2019 m. dalyvavusių mokyklų – 14,0 proc.). Atsižvelgus į šiuos 8 klasės mokinių rezultatus, darytina išvada, kad matematikos pasiekimų įvertinimų MTT taškais vidurkiai yra aukšti (550 tšk.), o gamtos mokslų – žemi (450 tšk.).

Tarp šalies mokyklų 10 kl. matematikos ir lietuvių kalbos vidutiniškai surinktų PUPP taškų (proc.) išsibarstymo diagramoje mokykla buvo skiltyje, kur aukšti matematikos ir aukšti lietuvių kalbos pasiekimai. Žurnalo „Reitingai“ duomenimis Lazdijų r. Šventežerio mokykla atsidūrė tarp geriausių šalies mokyklų pagal PUPP rezultatus.

Bendras 5 – 10 klasių mokinių pažangumas buvo 99 proc. Klasių pažangumo vidurkis 7,94. 2019 metais, lyginant su 2018 metais, lankomumas nepasikeitė. Iš viso 2019 m. nė vienos pamokos nepraleidusių mokinių buvo 5 mokiniai, tuo tarpu 2018 metais 4 mokiniai. Šiems mokiniams vasarą buvo suorganizuota ekskursija į Palangą. Mokinių pamokų nelankymo ar kitos problemos aptariamos mokyklos vaiko gerovės komisijoje. VGK numatomos priemonės mokinio pamokų lankomumui užtikrinti ir kitoms nepageidaujamoms vaiko elgesio problemoms šalinti. Labai gerai besimokančių mokinių buvo 4 proc., gerai 53 proc., patenkinamai 43 proc. ir nepatenkinamai 2 proc. (atitinkamai 2018 metais – 3,57 proc., 32,14 proc., ir 64,28 proc.). Mokiniai per metus dalyvavo 37 rajoninėse olimpiadose, konkursuose, varžybose ar išvykose. Mokinių ir mokytojų pasiekimai viešinami mokyklos internetinėje svetainėje ir socialiniame „facebook“ tinkle.

Ugdymo procesui tobulinti iš sutaupytų Mokymo lėšų įsigyta naujų mokymo priemonių: stalo futbolas, siuvimo mašina, muzikinis centras, siaurapjūklis, tekinimo peiliai ir stalo žaidimai bei kt. Pradinių klasių mokytojos gamtos mokslų pamokas vedė naudodamos iš ES struktūrinio fondo paramos projekto „Mokyklų aprūpinimas gamtos ir technologijų mokslų priemonėmis“gautomis ir 1 – 4 kl. skirtomis gamtos mokslų mokymo priemonėmis ir įranga už 2666,84 eurų.

Mokyklos mikroklimatui gerinti, mokinių psichologiniam saugumui užtikrinti Lazdijų r. Šventežerio mokykla nuo 2017 metų pradėjo vykdyti Olweus patyčių prevencijos programą. 2019 m. ši programa sėkmingai įgyvendinta ir šiuo metu mokykla įgyvendina. Olweus programos kokybės užtikrinimo dėka mokykla, praėjus 18 mėnesių Olweus patyčių prevencijos programos įgyvendinimo laikotarpiui, pasirinko palaikyti programos diegimo metu įsisavintus ir tapusius mokyklos dalimi šios programos komponentus (MSG susirinkimai, Olweus programos klasės valandėlės). Įdiegusi OPKUS, mokykla turės galimybę tapti sertifikuota Olweus mokykla. 2018 metų gruodžio mėnesį pakartota apklausa dėl patyčių mąsto mokykloje. Apklausoje dalyvavo 100 proc. 5 – 10 kl. mokinių. Apklausos rezultatai paaiškėjo 2019 m. sausio mėnesį. Apibendrinus apklausos rezultatus, paaiškėjo, kad 10 mokinių arba 13,5 proc. teigė patiriantys patyčias. (2017 metais šis rodiklis atitinkamai buvo 9 mokinai ir 13,0 proc.).

Mokykla įsitraukė į projektą „Saugios aplinkos mokykloje kūrimas 2“. Visi klasių auklėtojai dalyvavo mokykloje vykusiose psichologinėse grupinėse ir individualiose konsultacijose. Buvo vedamos integruotos klasių valandėlės ir bendri renginiai su kitų mokyklų mokiniais (atvira matematikos pamoka Veisiejų miesto parke ir Tolerancijos diena Verstaminų universaliame daugiafunkciame centre su Lazdijų r. Aštriosios Kirsnos mokiniais).

Mokyklos veiklos kokybės įsivertinimo darbo grupės už 2019 m. duomenimis aukščiausios vertės lygiu apklausti tėveliai, mokytojai ir mokiniai įvertino, kad mokiniai nebijo pamokose bandyti, daryti klaidas ar neteisingai atsakyti. Taip pat jie mokykloje skatinami bendradarbiauti ir padėti vieni kitiems, kad mokytojai padeda pažinti mokinio gabumus ir pomėgius. Mokykloje aptariamos mokinio sėkmės ir nesėkmės, atsižvelgiama į mokinio savitumą (gabumus, polinkius). Pagrindinės tobulintinos sritys, kurias įvardija tėveliai, mokiniai ir mokytojai, yra šios: dalis mokinių nenoriai eina į mokyklą, stokoja mokymosi džiaugsmo; su mokytojais neplanuojama mokinio mokymosi tikslai ir žingsniai tiems tikslams pasiekti; neaptariamos mokymosi sėkmės; per pamokas mokiniai turi mažai galimybių pasirinkti įvairaus sunkumo užduočių, mokymosi būdų bei formų.

10 proc. kiekvieno mokomojo dalyko pamokų vyko netradicinėse erdvėse. 2018-2019 m. m. neformalų ugdymą lankė 100 proc. mokinių ir 11,2 proc. mokinių dalyvavo projekto „Neformaliojo vaikų švietimo paslaugų plėtra“ veikloje, lankė neformaliojo vaikų švietimo (toliau – NVŠ) laisvojo mokytojo futbolo būrelį.

Matematikos, lietuvių kalbos, geografijos, chemijos, istorijos ir pradinių klasių mokytojai mokomųjų dalykų mokytojai parengė savo dalyko mokymo tobulinimo planą, remdamiesi NMPP analize.

100 proc. mokytojų savo pamokose naudoja internetą ir interaktyvias mokomąsias priemones. 1–4 kl. mokytojai 50 proc. pamokų naudoja planšetes.

Vyko 2 užsiėmimai su tėvais ir mokiniais: sveikatos, verslumo ugdymo ir karjeros ugdymo temomis. (Visuomenės sveikatos biuro, psichologo ir karjeros ugdymo ). Užsiėmimuose dalyvavo 20 proc. tėvų. Lapkritis tradiciškai atvirų durų mėnuo. Per šį menesį pamokose apsilankė 12 proc. tėvų. Kiekvienas klasės vadovas pravedė po 2 susirinkimus klasėse, skirtus tėvų švietimui.

Mokykloje aktyviai veikė du neformalaus ugdymo būreliai, kurie yra skirti mokinių patriotiškumui ugdyti: „Jaunųjų valančiukų“ ir „Jaunųjų šaulių“. Prie pagrindinio Verstaminų universalaus daugiafunkcio centro pastato įrengta patriotiškumo edukacinė erdvė (trys stiebai su valstybės istorine ir savivaldybės vėliavomis). Mokykla bendradarbiauja su Metelių regioninio parko direkcija ir dalyvauja jos organizuojamose talkose ir edukaciniuose užsiėmimuose. Aktyviai bendradarbiaujama su Šventežerio miestelio ir Stebulių kaimo bendruomenėmis, vyksta bendri sporto ir šventiniai renginiai. Leidžiamas mokyklos laikraštukas bei lankstinukai tėveliams ir Šventežerio bendruomenės nariams.

100 proc. mokytojų yra įtraukti į įvairių darbo grupių, komisijų ir metodinių grupių veiklą. Mokyklos metodinės tarybos iniciatyva vyko kolegialus pamokų stebėjimas ir jų aptarimas. Kiekvienas mokytojas stebėjo bent po 2 kolegų pamokas.

Užtikrinant nuolatinį mokytojų profesinių ir bendrųjų kompetencijos tobulinimą, mokytojams buvo sudarytos visos sąlygos dalyvauti įvairiuose kvalifikacijos kėlimo renginiuose, konferencijose. Įgyvendinat 2019 m. veiklos planą, 100 proc. mokytojų ir specialistų bent kartą į metus dalyvavo kvalifikacijos tobulinimosi seminaruose: pamokos kokybės, ugdymo proceso, bendradarbiavimo su tėvais ir dalyko kompetencijos tobulinimo. Buvo tobulinama Mokinių individualios pažangos stebėjimo sistema ir žalingų įpročių bei nusikalstamumo prevencijos planai. Visiems specialiųjų poreikių mokiniams buvo parengtos pritaikytos programos.

Šiuolaikinės technologijos tapo efektyvia mokyklos priemone ugdymo (si) procese. Kiekviename kabinete veikia internetas, yra multimedia ar televizorius. Pradinių klasių mokiniai naudoja 13 planšečių. IT ir istorijos kabinetuose įrengti interaktyvūs ekranai. Visuose trijuose pastatuose veikia bevielis wi-fi ryšys. 15 mokytojų turi išnuomotus nešiojamus kompiuterius.

2019 metais mokykloje mokiniams buvo teikiama pedagoginė, socialinė, psichologinė, logopedinė, specialioji pagalba. Organizuota 10 Vaiko gerovės komisijos posėdžių. Socialinė pedagogė, specialioji pedagogė, psichologo asistentė parengė rekomendacijas mokiniams, tėvams, mokytojams. Nuolat buvo organizuojami pagalbos specialistų individualūs pokalbiai su mokinių tėvais (globėjais/rūpintojais).

Pagalbos specialistės (socialinė pedagogė, psichologo asistentė) organizavo grupinius prevencinius pokalbius, kitas veiklas, skirtas patyčių, konfliktų mažinimui, draugiškumo stiprinimui. Atliktas mokinių savijautos mokykloje tyrimas, parengta ir pristatyta Smurto ir patyčių prevencijos sistema.

Mokyklos vadovai organizavo individualius pokalbius su 1 ir 4 klasių mokinių tėvais(globėjais, rūpintojais), siekiant išsiaiškinti jų poreikius, siekiant glaudesnio bendravimo ir bendradarbiavimo dėl pagalbos mokiniui teikimo mokykloje.

Iki 2019 m. gruodžio 31 d. Verstaminų universalaus daugiafunkcio centro paslaugomis jau pasinaudojo virš 8000 lankytojų. Šiame centre įgyvendintas projektas „Verstaminų UDC sportininkai gali“. Projekte dalyvavo apie 60 žmonių. Projekto metu vyko tinklinio varžybos tarp Verstaminų UDC komandos ir Lazdijų r. Seirijų antano Žmuidzinavičiaus bei Simno gimnazijų. Draugiško rungtynės su Alytaus miesto merginų krepšinio komanda, lankėsi netradicinio šokio trenerė iš Singapūro. Įgyvendinti „Europos judumo savaitei“ skirti renginiai.

Per 2019 metus įvyko 3 klasių auklėtojų metodinės grupės posėdžiai. Jų metu buvo parengtas ir aprobuotas metodinės grupės veiklos planas, parengti ir aprobuoti auklėjamieji planai, suplanuoti mokyklos renginiai, atlikta mokinių be pateisinamos priežasties praleistų pamokų analizė, išanalizuoti Olweus apklausos 2018 m. rezultatai, aptarti mokinių individualios pažangos stebėjimas ir Lazdijų r. Šventežerio mokyklos mokinių pamokų/ugdymo dienų lankomumo, apskaitos ir mokyklos nelankymo prevencijos tvarka.

Klasių auklėtojai su savo auklėtiniais aktyviai dalyvavo mokyklos renginiuose ar juos organizavo ir tokiu būdu puoselėjo mokyklos tradicijas. Dešimtokai organizavo renginius, skirtus Kovo 11-ajai (tai tarpklasinės sportinės varžybos: „Drąsūs, stiprūs, vikrūs“ 5-7 kl., tinklinio turnyras 8-10 kl.) Taip pat jie organizavo „Mokytojų dienos paminėjimą“ bei „Kalėdinę popietę“, devintokai – „Vasario 16-osios minėjimą“ ir „Mokslo ir žinių dieną“. 8 klasės mokiniai organizavo Kaziuko mugę ir Užgavėnių šventę. 7 klasės mokiniai surengė Mokslo metų užbaigimo šventę. 6 klasės mokiniai organizavo Laisvės gynėjų dienos paminėjimą mokykloje, renginius, skirtus Žemės dienai paminėti, taip pat „Vaikų gynimo“ ir Tėvo dienos šventę „Kai mes visi drauge“. 5 klasės mokiniai – „Mamyčių dieną“. Pradinių klasių mokytojos kartu su mokinių tėveliais organizavo Pavasarinių, Rudens bei Kalėdinių puokščių parodas, Padėkos dieną, Sveikatingumo dieną. Priešmokyklinės klasės mokytoja organizavo šventę „Sudie žaislai ir lėlės, keliausiu mokyklėlėn...“. Visa mokyklos bendruomenė dalyvavo akcijoje „Darom 2019“, Sporto šventėje, Turistiniame žygyje „Partizanų takais“, Europos kalbų dienoje, Tolerancijos dienoje, savaitėje „Be Patyčių“. Organizuota vaikų vasaros poilsio stovykla „Vasaros šypsenų meniu“ 1-4 kl. mokiniams.

**II. TIKSLŲ, UŽDAVINIŲ, VEIKLŲ IR ASIGNAVIMŲ SUVESTINĖ**

|  |  |  |
| --- | --- | --- |
| **Eil. Nr.** | **Tikslas** | **Tikslo pasiekimo vertinimo kriterijus, mato vienetas ir reikšmė** |
| **1.** | Mokinių asmeninės pažangos, lyderystės ir tautinio bei pilietinio ugdymo stiprinimas siekiant mokytojų, mokinių ir tėvų bendradarbiavimo ir bendravimo formų įvairovės | **Planuota** | **Įvykdyta** |
| * 1. **Uždavinys.** Gerinti ugdymo kokybę ir įgyvendinti bendrąsias ugdymo programas
 |
|  | **Įstaigos veiksmo pavadinimas** | **Proceso ir / ar indėlio vertinimo kriterijai, mato vienetai ir reikšmės** | **Atsakingi vykdytojai** | **Įvykdymo terminas** | **Asignavimai (tūkst. Eur)** |
| **Planuota** | **Įvykdyta** | **Numatyta data** | **Faktinė data** | **Patvirtinti** | **Panaudoti** |
| 1.1.1 | Ikimokyklinio ir priešmokyklinio ugdymo poreikių tenkinimas bei pradinio ir pagrindinio ugdymo programų įgyvendinimas | 100 proc. 4 kl ir 10 kl. mokinių baigia ugdymo programas2 ir 4, 6 ir 8 klasių mokinių Nacionalinių pasiekimų rezultatai ne žemesni nei rajono vidurkis10 kl PUPP rezultatai ne žemesni nei šalies vidurkis | 100 proc. 4 kl ir 10 kl. mokinių baigė ugdymo programas2 ir 4, 6 ir 8 klasių mokinių Nacionalinių pasiekimų rezultatai ne žemesni nei rajono vidurkis10 kl PUPP rezultatai ne žemesni nei šalies vidurkis | Ikimokyklinio ir priešmokyklinio ugdymo mokytojaPradinio ir pagrindinio ugdymo dalykų mokytojai | 2019 m. | 2019 m. | 255,6 | 255,6 |
| 1.1.2. | Specialiųjų ugdymo ( si) poreikių turinčių mokinių ugdymas. Logopedės, spec. pedagogės, psichologės darbo apmokėjimas | 11 mokinių bus teikiama savalaikė ir veiksminga pagalba | 11 mokinių buvo teikiama savalaikė ir veiksminga pagalba | V. JaciunskienėE. JuodzevičienėO. VaitkevičiūtėVGK  | 2019 m. | 2019 m. | 21,04 | 21,04 |
| 1.1.3. | Pedagoginių darbuotojų kvalifikacijos tobulinimas | 100 proc. mokytojų tobulins kvalifikaciją kursuose ir seminaruose 1 kartą po 6 val per metus | 100 proc. mokytojų tobulino kvalifikaciją kursuose ir seminaruose 1 kartą po 6 val per metus | Pavaduotoja ugdymui Atestacinė komisija ir mokyklos vadovas  | 2019 m. I-II ir IV ketvirčiai | 2019 m. I-II ir IV ketvirčiai | 0,83 | 0,83 |
| 1.1.4. | Mokinių aprūpinimas bendrojo ugdymo dalykų vadovėliais ir mokymo priemonėmis | Mokiniai 100 proc aprūpinti bendrojo ugdymo vadovėliais ir ugdymo procesui reikalinga literatūra | Mokiniai 100 proc aprūpinti bendrojo ugdymo vadovėliais ir ugdymo procesui reikalinga literatūra Įsigyta mokymo priemonių  | V. MickevičienėMokyklos tarybaMetodinių grupių pirmininkaiTėvelių komitetas | 2019 m. | 2019 m. | 2,67 | 2,67 |
| 1.1.5. | Visapusiškas socialinės pagalbos teikimas | 100 proc. vaikų gyvenančių toliau nei 3 km pavežami į mokyklą ir atgal į namus100 proc. mokinių turinčių teisę į nemokamą maitinimą nemokamai maitinami | 100 proc. vaikų gyvenančių toliau nei 3 km pavežti į mokyklą ir atgal į namus100 proc. mokinių turinčių teisę į nemokamą maitinimą nemokamai buvo maitinami | DirektoriusArtūras Čiurlionis Soc.pedagogėEglėAleksandravičienė | 2019 m.I, II ir IV ketvirčiai | 2019 m.I, II ir IV ketvirčiai | 20,012,0 | 13,4312,0 |
| 1.1.6. | Mokyklos ir Verstaminų UDC aplinkos kūrimo programos vykdymas ir funkcionavimo užtikrinimas | Aptarnaujančio personalo darbo apmokėjimasSaugi higienos, priešgaisrinės, darbų saugos, civilinės saugos, ekologijos reikalavimus atitinkanti aplinka | Savalaikis Aptarnaujančio personalo darbo apmokėjimasSaugi priešgaisrinės, darbų saugos, civilinės saugos, ekologijos reikalavimus atitinkanti aplinkaVerstaminų UDC paslaugomis pasinaudojo 8628 lankytojų. | ŪkvedysD.Valukonis | 2019 m. | 2019 m. | 173,42 | 173,42 |
| 1.1.7. | Naujų mokymo priemonių įsigijimas | Įsigyti naujas mokymo priemones užsienio kalbų kabinetui | Įsigyti 5 planšetiniai kompiuteriai anglų klb. kabinetui | DirektoriusA. Čiurlionis | 2019 m.IV ketvirtis | 2019 m.IV ketviris | 2,0 | Panaudos sutartis su ŠMSM |
| * 1. **Uždavinys: Kiekvieno mokinio asmeninės pažangos ir motyvacijos skatinimas**
 |
| 1.2.1. | Apvalaus stalo diskusija „Mokinio asmeninės pažangos stebėjimo ir fiksavimo rezultatų analizavimo ir panaudojimo svarba“ | Pravesti apvalaus stalo diskusija dalyvaujant visų dalykų mokytojams ir tėveliams. Tarpusavyje pasidalinta gerąja patirtimi, įvertina kaip vyksta procesai ir aptaria esminius susitarimus dėl mokinio pažangos mokyklos dokumentuose. | Pravesta apvalaus stalo diskusija 8 klasėje dalyvaujant visų dalykų mokytojams, 50 proc. klasės tėvams ir mokiniams. Išsiaiškinamos mokymosi spragų ir motyvacijos nebuvimo priežastys  | Pavaduotoja ugdymui E. KamorūnienėMetodinė tarybaJ. Poškevičienė | 2019 m.IV ketvirtis | 2019 m.IV ketvirtis | 0 | 0 |
| 1.2.2. | Pamokų vedimas išorinėse edukacinėse aplinkose | 10 proc. mokomųjų dalykų pamokų pravedamos netradicinėse erdvėseNeformalų ugdymą lankys ne mažiau kaip 50 proc. mokinių. Ir ne mažiau kaip 30 proc. NVŠ programas | 10 proc. mokomųjų dalykų pamokų pravesta netradicinėse erdvėsemokykloje neformaliajam švietimui skirta 16 valandų. Mokykloje veikė dvylika neformalaus ugdymo burelių Neformaliojo ugdymo veiklų lankymas: 2018-2019 m.m. – 85Ir 30 proc. mokinių lankėsi NVŠ programose | Mokytojų metodinė tarybaTėvelių komitetasMokinių tarybaNVŠ tiekėjai | 2019 m. | 2019 m. | 0 | 0 |
| 1.2.3. |  „Mokinys – dalyko mokytojas“ ryšio ir santykio tobulinimas kiekvieno mokinio pažangai | Susitariama dėl mokinio asmeninės pažangos formų ir periodiškumo. Dėl pagalbos teikimo galimybių. Sukuria savitas ir paveikias patirtis mokykloje ir pasidalija kolegų tarpe. | Susitarta dėl mokinio asmeninės pažangos formų ir periodiškumo. Diegiama Kolegiškumo sistema: kiekvienas mokytojas stebėjo bent po vieną kolegos vedamą pamoką. | Mokytojų metodinė grupėMokinių tarybaMokytojų taryba | 2019 m.  | 2019 | 0 | 0 |
| * 1. **Uždavinys : Skatinti integruotų pamokų vedimą ir projektinės veiklos tobulinimą , kaip prielaidą mokinio mokymosi motyvacijai skatinti**
 |
| 1.3.1. | Integruotų pamokų vedimas | 50 proc. mokytojų veda ne mažiau kaip vieną integruotą pamoką.Pravedama 1 integruota pamoka su kitos mokyklos mokiniaisPravedama 1 sveikatos specialisto atvira pamoka pradinių klasių mokiniams.Parengiamas integruotų ir atvirų pamokų vedimo grafikas  | 30 proc. mokytojų pravedė po vieną integruotą pamoką.Pravesta 1 integruota matematikos pamoka su kitos mokyklos mokiniaisPravestos 4 sveikatos specialisto atviros pamokos pradinių klasių mokiniams.Parengtas integruotų ir atvirų pamokų vedimo grafikas  | Pavaduotoja ugdymuiE. KamorūnienėDalykų mokytojaiSveikatinimo programaSveikatos specialistė | 2019 m.Pagal mokytojų tarybos ir metodinės tarybos planus | 2019 m. Mokytojų tarybos ir mokytojų metodinės tarybos planai įvykdyti | 0 | 0 |
| 1.3.2. | Projektinės veiklos aktyvinimas | Parengiamos bent 4 paraiškos, iš kurių 3 gauna 100 proc. finansavimąParengiama viena bendra paraiška su „Drąsių mokyklų“ klubu ir įgyvendinamas vienas projektas | Parengtos trys paraiškos iš kurių dvi gauna finansavimą: Vaikų vasaros poilsio stovykla „Sportuok, bendrauk, sužinok“ ir Versatminų UDC „Verstaminų sportininkai gali „  | DirektoriusA. ČiurlionisSoc.pedagogėE. Aleksandra-vičienėMokyklos taryba V. Tumasonienė Užimtumo specialistėA. Bagdonienė | 2019 m.III ir IV ketvirčiai | 2019 m.III ir IV ketvirčiai | 2.0 | 0.6 |
| 1.3.3. | IT panaudojimo ugdymo(si) procese efektyvinimas | 100 proc. mokytojų savo pamokose naudoja internetą ir interaktyvias mokomąsias priemones.Mokykloje diegiama „Moodle“ platforma9-10 kl. naudojamos planšetės | 92 proc. mokytojų savo pamokose naudoja internetą. 62 proc. virtualias mokomąsias priemones.1-2 kl mokytojai 10 proc. pamokų naudoja planšetes. 10 proc. pailgintos dienos grupių užsiėmimų vyksta naudojant IT priemones | IT specialistėI. StankevičienėDalykų mokytojai Pradinių klasių metodinė grupė | 2019 m.Pagal pamokų stebėjimo planą | 2019 m.Pagal pamokų stebėjimo planą | 0 | 0 |
| 1.3.4. | Mokymosi pagalbos teikimas pamokoje ir po pamokų skirtingų gebėjimų mokiniams | Vykdomas sunkiau besimokančių ir gabių mokinių konsultavimas  | Vykdytas sunkiau besimokančių ir gabių mokinių konsultavimas  | Padavuotoja ugdymuiE. KamorūnienėKonsultavimo komanda | 2019 m. | 2019 m. | 0 | 0 |
| 1.3.5. | Edukacinių erdvių atnaujinimas ir naujų sukūrimas | Įkurti bent vieną edukacinę erdvę | Atnaujinamos edukacinės erdvės, įkuriamas naujas vaistažolių takas | ŪkvedysD. ValukonisDirektoriusA. ČiurlionisPradinių klasių mokytojos  | 2019 m. | 2019 m. | 0,5 | 0.2 Iš 2 proc. |
| **1.4.** **Užtikrinti mokinių, tėvų ir mokytojų atsakomybę sprendžiant lankomumo, užimtumo ir patyčių problemą mokykloje** |
| 1.4.1. | Atlikti tėvų prisijungimų prie dienyno statistinę analizę.  | Atlikti tėvų dalyvaujančių susirinkimuose ir kituose mokyklos renginiuose statistinė analizė Stebimos tėvų dalyvaujančių apklausose skaičiaus kaita, tendencijos | Atlikta tėvų dalyvaujančių susirinkimuose ir kituose mokyklos renginiuose statistinė analizė Stebimos tėvų dalyvaujančių apklausose skaičiaus kaita, tendencijos | Strateginio planavimo grupė  | 2019 m. III –IV ketvirtis | 2019 m. III –IV ketvirtis | 0 | 0 |
| 1.4.2 | Sveikos gyvensenos, karjeros, verslumo ir patriotiškumo ugdymo stiprinimas | Lektorių paskaitos: sveikatos, karjeros ir patriotiškumo temomis.Užsiėmimuose dalyvaus 100 proc. mokinių ir 20 proc. tėvų.Lankymąsis įmonėse, atvirų durų dienose ir profesijų mugėse. Įkuriama viena mokinių mokomoji bendrovė | Pakviesti lektoriai skaitė paskaitas sveikatos, karjeros ir patriotiškumo temomis.Užsiėmimuose dalyvavo 100 proc. mokinių ir 15 proc. tėvų.Lankytąsi įmonėse, atvirų durų dienose ir profesijų mugėse. Įkurta viena mokinių mokomoji bendrovė, kuri dalyvavo mugėje Vilniuje | Mokyklos tarybaDirektoriusA. Čiurlionis Klasių vadovų metodinė grupė | 2019 m.IV ketv. | 2019 m.IV ketv. | 0 | 0 |
| 1.4.3. | Mokytojų ir tėvų lankymasis pamokose | Kiekvienas mokytojas apsilanko bent 5 kolegų pamokose.10 proc. tėvų apsilankys 2 pamokose.5 proc. – 3 jose pamokose  | Kiekvienas mokytojas apsilankė 2 kolegų pamokose.11 proc. tėvų apsilankė 5 pamokose  | Mokytojų metodinė tarybaTėvelių komitetasKlasės vadovų metodinė grupė | 2019 m.IV ketvirtis | 2019 m.IV ketvirtis | 0 | 0 |
| 1.4.4. | Įsitraukimo į projekto „Lyderių laikas 3“ veiklas skirtas mokytojų bendradarbiavimo tobulinimui | Mokytojų ir mokinių komanda dalyvauja LL3 renginiuose. Ne mažiau kaip trijuose renginiuose ir ne mažiau kaip 15 dalyviųBendras Mokinių tarybos posėdis su Šeštokų, Krosnos ir Aštriosios Kirsnos mokinių tarybų nariais. Dalyvauti renginyje „Naktis mokykloje“ | Mokytojų ir mokinių komanda dalyvavo LL3 renginiuose. Ne mažiau kaip trijuose renginiuose ir ne mažiau kaip 10 dalyvių | Mokyklos lyderių komanda | 2019 m.  | 2019 m.  | 0 | 0 |
| 1.4.5. | Perėjimas iš Olweus programos kokybės užtikrinimo sistemos į OPKUS etapą | Patyčių mokykloje atvejų sumažėja nuo 9,7 iki 5 proc.Mokykla gauna Olweus sertifikatą. | Patyčių mokykloje atvejų padaugėjo nuo 9,7 iki 13,5proc.Mokykla gavo Olweus mokyklos sertifikatą | Koordinatorė O. Vaitkevičiūtė | 2019 m. | 2019 m. | 0 | 0 |
| 1.4.6. | Įsijungti į respublikinę daugiafunkcių centrų asociaciją | Pateikiamas prašymas priimti mokyklą į daugiafunkcių centrų asociaciją. Plėsti bendradarbiavimą tarp centrų 2 vizitai į kaimyninius daugiafunkcius centrus | Pateiktas prašymas priimti mokyklą į daugiafunkcių centrų asociaciją.  | DirektoriusA. Čiurlionis  | 2019 m. IV ketvirtis | 2019 m. IV ketvirtis | 0 | 0 |
| 1.4.7. | Stiprinti mokinių ir darbuotojų tautines, patriotines ir pilietines nuostatas | Įrengiamas stendas istorijos kabinete, skirtas 1949 m. vasario 16-osios deklaracijos šimtmečiui. Įrengiamas Kalniškės mūšio vado J. Neifaltos-Lakūno mobilusis stendas Mokiniai ir mokytojai dalyvauja rajoniniuose Vasario 16-osios Kirtiliškės ir Kalniškės mūšio minėjimuose | Pastatyti trys vėliavų stiebai ties Verstaminų UDC  Suorganizuota viktorina ,,Gyvoji istorija“ ir dalyvauta bėgime iš Kalniškes mūšio vietos į Simno miestelį.Įrengiamas stendas istorijos kabinete, skirtas 1949 m. vasario 16-osios deklaracijos šimtmečiui. | DirektoriusA. Čiurlionis  | 2019 m. | 2019 m. | 1,2 | 1,2 |
| Savivaldybės biudžetas | VISO: | 173,42 | 173,42 |
| Mokinio krepšelio lėšos | VISO: | 306,37 | 306,37 |
| Bendras biudžetas  | VISO: | 479,79 | 479,79 |

\_\_\_\_\_\_\_\_\_\_\_\_\_